system
Răspunde în limba română, în stilul Wikipedia, cat mai corect gramatical.
user
Ce ai despre Dan Puric?
assistant
Dan Puric () este un actor, eseist, autor și regizor de teatru român și militant politic de extrema dreaptă. Spectacolele sale - Toujours l'amour, Made in Romania, Costumele, Don Quijote - au fost reprezentate în mai multe țări. În film, a jucat rolul principal în coproducția româno-sârbă Broken Youth, iar spectacolele sale de pantomimă au fost transmise de televiziunile: BBC Belfast Royal College, 3SAT Frankfurt și RTL Luxemburg. A mai jucat în filme pentru televiziunea publică din Lausanne, Elveția.

Biografie

Studii 
 1978 - bacalaureat al Liceului de Arte Plastice „Nicolae Tonitza” din București
 1985 - absolvent al Institutului de Artă Teatrală și Cinematografică „I.L. Caragiale”, București, clasa Prof. Univ. Dr. Dem Rădulescu
 1985-1988 - actor, Teatrul „Mihai Eminescu”, Botoșani 
 1988 - 1 decembrie 2019 - actor, Teatrul Național „I.L. Caragiale”, București

Teatru

Roluri principale

Regie 
 Înșir'te mărgărite după Victor Eftimiu, Teatrul Național „I.L. Caragiale”, București, (2015)
 Suflet românesc, Teatrul de pe Lipscani - Sala "Rapsodia", (2013)
 Vis, Teatrul Național „I.L. Caragiale”, București, (2005)
 Don Quijote, Teatrul Național „I.L. Caragiale”, București, (2005)
 Cei 150, Teatrul Național „I.L. Caragiale”, București, (2003)
 Hic sunt leones, Teatrul Național „I.L. Caragiale”, București, (2002)
 Made în România la Centrul Cultural European din București, (2001)
 Costumele la Teatrul Constantin "Nottara", București, (1999)
 Toujours l'amour, Teatrul Național „I.L. Caragiale”, București, (1997)
 Pantomimia, Teatrul Național „I. L. Caragiale”, București (1993)
 Secvențe - spectacol de pantomimă și dans la Teatrul „Mihai Eminescu” din Botoșani

Turnee internaționale 
 Cu trupa Teatrului Național din București: Paris, Milano, Edinburgh, Hallein (Austria), São Paulo;
 cu Pantomimia: Lille, Győr, Skopje, Cairo;
 cu Toujours l'amour - Viena, Leipzig, Budapesta, Sofia, Lisabona (Ultima expoziție mondială a secolului), Veneția, St. Croix (Insulele Virgine Americane), Montreal, Toronto, Chicago, New York, Paris, Nisa, Marsilia, Madrid, El Escurial, Varșovia, Republica Coreea (Suwon Hwasung Fortress International Festival), Londra (The Gate Festival)
 Turnee cu „Costumele": Polonia - Torun, Ungaria - Budapesta, Croația - Zagreb, Elveția - Zürich (Festival european de teatru), Bulgaria, Bosnia, Grecia, Franța - Marsilia, Germania - Hanovra, Slovacia - Bratislava.
 Turnee cu „Made în România": Franța - Festivalul de teatru de la Grenoble, Germania - Ulm, Butrinti, Albania - Festivalul Internațional de Teatru
 Turnee cu „Hic sunt leones": China - Beijing și Qingdao, 2004, Hanovra - Expo 2000
 Turnee cu „Vis": Germania - Oldenburg, Frankfurt, Freiburg, Koln, Berlin, Irlanda - Festivalul de Teatru de la Belfast, S.U.A. - Chicago, Franta - Marsilia, Paris (Sala UNESCO), Sete, Norvegia: Oslo, Israel - Tel Aviv (Teatrul Cameri), Slovenia - Ljubljana, Muntenegru - Podgorica, Egipt - Cairo - 100 de ani de relații diplomatice româno - egiptene, Budapesta - Teatrul Katona Jozeph, Republica Moldova - Chișinău, Festivalul „One man show"
 Turnee cu „Don Quijote", 2006: Berlin - Russisches Haus, Londra - Cadogan Hall, Paris - Espace Pierre Cardin, Bruxelles - Bozar, Madrid - Teatro Alcazar, Alcala de Henares - Teatro Cervantes, Viena - Akzent Theater

Nominalizări și premii 
 Crucea Casei Regale a României înmânată de Majestatea Sa, Regele Mihai al României, 2009 
 Marele Premiu la cea de-a VIII-a ediție a Festivalului Internațional de Monodramă din Bitola, Macedonia, 2006
 Premiul de excelență pentru „Maestru al teatrului românesc, ambasador al spiritului poporului român, folosind tăcerea ca limbaj universal”, acordat de firma olandeză Den Braven, 2006
 Premiul Aristizza Romanescu al Academiei Române pentru realizările din cinema și teatru (2003)
 Premiul UNITER pentru teatru non-verbal, 2003
 Marele Premiu UNESCO pentru dezvoltare culturală - pentru promovarea artei scenice românești în străinătate (modalități de exprimare scenică), 2002
 Marele Premiu al Fundației „Anastasia”, 2002
 Ordinul Național Steaua României în grad de cavaler - pentru servicii excepționale în cultură, 2000
 Premiul UNITER acordat de Secția Română a Asociației Internaționale a Criticilor de Teatru pentru spectacolul Toujours l'amour, 1999
 Premiul pentru Teatru de Pantomimă acordat de secția română a Asociației Internaționale a Criticilor de Teatru - Fundația Teatrul XXI, 1997
 Premiul „Constantin Tănase” la Festivalul Umorului pentru rolul principal din Omul care a văzut moartea, 1997
 Premiul I la Festivalul de Film de la Costinești pentru spectacolul de pantomimă Jocul, 1987

Poetica teatrului său 
Dan Puric a promovat în calitatea sa de regizor un spectacol de teatru total, o sinteză a artelor dansului, costumului și mimicii, care amintește experimentele din perioada interbelică a marelui regizor francez Jean-Louis Barrault și teoria supramarionetei, formulată de regizorul și teoreticianul teatrului E. G. Craig, care s-a bucurat de notorietate în România și a corespuns cu activitatea regizorului român Haig Acterian.

Filmografie 
 Prea cald pentru luna mai (1984) - Ștefan
 Imposibila iubire (1984)
 Salutări de la Agigea (1984) - Sile
 Sosesc păsările călătoare (1985)
 Vară sentimentală (1986) - studentul Mircea Abrudan, fotbalist amator, fratele lui Vasile
 Primăvara bobocilor (1987) - Ermolai, președintele organizației de tineret din comună
 Pădurea de fagi (1987) - Mircea, iubitul Anei
 O vară cu Mara (1989) - Dinu Fericeanu
 Un studio în căutarea unei vedete (1989) - asistentul regizorului
 Tinerețe frântă (Broken Youth, 1991) - Cola, coproducție româno-sârbă
 Orient Express (2004) - contele rus Orlovski

Televiziune 
 Spectacole de pantomimă, transmise de: BBC Belfast Royal College, 3SAT Frankfurt, RTL Film
 Producție (regie) pentru televiziunea din Lausanne, Elveția 
 10 august 2007, prezent în emisiunea 100% moderatǎ de Robert Turcescu, având titlul România vǎzutǎ de Dan Puric.

Publicistică

Cine suntem 
În 2008 a publicat, la editura Platytera din București, cartea Cine suntem, sau despre taina identității personale și comunitare trăită și exprimată în și prin persoana autorului 
Cartea începe cu îndemnul părintelui Iustin Pârvu Urmați-l, citiți-l și-l veți înțelege; are o prefață, Dan Puric, un apologet ortodox, semnată de Dan Ciachir, o postfață, Dan Puric, un foc nestins, semnată de Gheorghe Ceaușu, și conține zece capitole: Mătur poteca spre Biserică; Dragostea, mai presus de artă; Sensul vieții, al morții și al suferinței; Zodia supraviețuirii; Demnitate creștină; Cauză și efect; Cele trei priviri; Zece leproși; Cine suntem; Lumină de om și de neam românesc.

Omul Frumos 
În 2009 se lansează la editura "Lumina Tipo" din București o carte nouă: Omul Frumos.

Fii demn ! 
Actorul si regizorul Dan Puric a lansat pe 15 noiembrie 2011 la Teatrul de pe Lipscani cel mai nou volum al sau, "Fii demn!". După "Omul frumos" și "Cine suntem", Dan Puric parcurge "o noua călătorie" în perimetrul demnității. Potrivit Radio Romania, cartea lui Dan Puric, structurată în șase capitole, scrisă la persoana întâi, este confesiunea unui om care se bucură de fiecare răsărit de soare și care, cu sensibilitate dar și cu luciditate, redescoperă, pentru sine și pentru oameni, reperele necesare oricărui român: mama, pământul și martirii neamului. Cartea are pe copertă fotografia mamei autorului.

Cu o scriitură simplă, dublată de umor și ironie, autorul cărții "Fii demn!" reconstruiește prin prisma unui demers personal o lume ce se caută pe sine, dar care, în esența ei, nu și-a pierdut simțul valorii și credința.

Suflet românesc 
Lansată pe 17 decembrie la Ateneul Român și pe 18 decembrie 2013 la Sala Dalles.
Colecțiile de interviuri și de conferințe, în care autorul ne prezintă fața curată a românului, marchează un moment important pentru cititor, acela de a-și pune întrebări firești despre rostul propriu, dar și despre calea acestui neam.

Dulci. Jurnalul unui câine scris de un puric Dan 
Lansată pe 15 mai 2015 la librăria "Diverta", cartea prezintă cu umor poveștile de viață ale oamenilor și câinilor, spuse de cățelușa labrador Dulci și de prietenul ei maidanez Astor.

Să fii român!
Lansată pe 7 decembrie 2016, la Palatul Național al Copiilor .

Alte activități 
A participat în 1996 la Chicago la al patrulea Congres Internațional de Educație al orașelor de limba franceză și engleză The Arts and Humanities as Agents for Social Change, unde a primit Premiul "Chicago Artists International Program".

Dan Puric a fost unul dintre semnatarii memoriului adresat Patriarhiei Bisericii Ortodoxe Române în 2006 în care se cerea BOR „să ia poziție oficială față de agenda tot mai agresivă pe care activiștii homosexuali o promovează în țara noastră [n.n. România] și, în special, față de manifestările publice ale acestora”. Semnatarii memoriului, printre care și Noua Dreaptă, încercau prin acesta să împiedice organizarea paradei LGBT, din cadrul festivalului GayFest din anul 2006. Mai mult, a fost depusă o acțiune în justiție pentru a suspenda autorizatia de organizare a marșului obținută de ACCEPT, însă fără succes, Curtea dând câștig de cauză activiștilor pentru drepturile comunității lesbienelor, homosexualilor, bisexualilor și transexualilor.

În data de 24 septembrie 2021, a susținut o conferință cu titlul „Biblioteca vie, povești de viață”, în cadrul celei de-a IV-a ediții a Târgului de Carte organizat de Biblioteca Județeană „I.A. Bassarabescu” din Giurgiu.

Critici

Colaborarea cu Securitatea 
În anul 2010, în baza unei note de constatare întocmită de către Direcția de Specialitate din cadrul Consiliului Național pentru Studierea Arhivelor Securității s-a stabilit că Dan Puric a fost un colaborator al Securității. El a fost recrutat de către aceștia în martie 1976, pe vremea când avea doar 17 ani și era elev al Liceului de Arte Plastice „Nicolae Tonitza” din București, „în scopul supravegherii informative a elevilor”. Numele său de cod era „Cristian”.

Distincții
 Ordinul național „Steaua României” în grad de Cavaler (1 decembrie 2000) „pentru realizări artistice remarcabile și pentru promovarea culturii, de Ziua Națională a României”

Note

Legături externe 
 Dan Puric 
 Teatrul Național București - Dan Puric, accesat la 22 aprilie 2015
 Conferințe și emisiuni radio-TV cu Dan Puric , ortodoxmedia.com
 Dan Puric - FamousWhy
 tvr.ro - Dan Puric ne spune cine suntem , tvr.ro
 Cine suntem, Dan Puric - recenzie de Stelian Gomboș , carteaortodoxa.ro
 Convertirea lui Dan Puric - Esential, 8 februarie 2010, Vlad Mixich, HotNews.ro
Dan Puric a fost distins, la Botoșani, cu titlul de Societar de Onoare al Teatrului Mihai Eminescu, stiri.botosani.ro, 6 februarie 2012
 DOCUMENTAR - Dan Puric, un actor pentru care pantomima este o tăcere încărcată de miez , agerpres.ro, 12 februarie 2014
 CRONICĂ TEATRU. „Înșir'te mărgărite”, sau nevoia acută de a ne întoarce la POVESTE, Evenimentul Zilei, Loreta Popa, 20 aprilie 2015

Interviuri
 Carmen Ungureanu - Dan Puric. Un love-story fara cuvinte, Alice Manoiu, Formula AS - anul 1999, numărul 349
 In razboi cu subcultura. Interviu cu Dan PURIC, Raluca Alexandrescu, Observator cultural - numărul 49, ianuarie 2001
 "Energia pe care o dau eu publicului se cheama dragoste", Formula AS - anul 2002, numărul 522
 Dan Puric - Don Quijote al scenei romanesti , 24 martie 2005, Teodora Andreea Aldea, Cariere Online
 Dan Puric: "Brâncuși, dacă rămânea aici, făcea sculpturi la un restaurant", 2 decembrie 2007, Florina Tecuceanu, Adevărul
 Dan Puric: „Zidul Berlinului s-a prăbușit peste noi”, 17 decembrie 2009, George Rădulescu, Adevărul
 VIDEO Dan Puric: „Dacă ne pierdem simțul umorului, ieșim din istorie”, 29 decembrie 2010, George Rădulescu, Adevărul
 VIDEO Dan Puric, actor și regizor: „În România trebuie luată conducerea sufletească”, 21 decembrie 2011, George Radulescu, Adevărul
 Suntem un Neam suferind care trebuie sa invete sa se ridice la demnitatea crestina, 25 iulie 2012, Stelian Gomboș, CrestinOrtodox.ro
 Despre arta crestina, cunoastere, iubire, trezvie si modelele crestine, 25 iulie 2012, Ovidiu Dinca, Bărăganul Ortodox
 Dan Puric: Niciodata nu am pus arta mai presus de dragostea mea , 4 iulie 2012, Alice Nastase Buciuta, Revista Tango
 Dan Puric - Momente cheie din viața unui om ajuns la 55 de ani, 12 februarie 2014, Dan Boicea, ziarulmetropolis.ro
 Dan Puric - Interviu la emisiunea „Sub semnul întrebării”, 21 aprilie 2014, Robert Turcescu, B1 TV

Nașteri în 1959
Nașteri pe 12 februarie
Buzoieni
Actori români în viață
Actori de teatru români
Actori de film români
Actori de televiziune români
Eseiști români
Monarhiști români
Regizori români
Scriitori români în viață
Absolvenți ai Universității Naționale de Artă Teatrală și Cinematografică „Ion Luca Caragiale” din București
Decorați cu Ordinul național „Steaua României în grad de Cavaler
Extremiști de dreapta